अब 10 कमरों के सरकारी फ्लैट में रहेंगे अरविंद केजरीवाल - अब 10 कमरों के सरकारी फ्लैट में रहेंगे अरविंद केजरीवाल , Hindi News - Hindustan
अब 10 कमरों के सरकारी फ्लैट में रहेंगे अरविंद केजरीवाल
Last updated: Fri, 03 Jan 2014 03:06 PM IST
दिल्ली के मुख्यमंत्री अरविंद केजरीवाल का पता शीघ्र ही बदलने जा रहा है। अब वह गाजियाबाद के कौशांबी से दिल्ली के लुटियंस जोन में आकर आम आदमी की तकलीफ को सुनेंगे और दूर करेंगे।
राजनीति से वीआईपी संस्कृति समाप्त करने पर जोर देने वाले मुख्यमंत्री केजरीवाल का नया पता भगवान दास रोड स्थित फ्लैट नंबर-7/6, 7/7 होगा। डीडीए के इस 10 कमरे के सरकारी फ्लैट में तेजी से काम चल रहा है। 9 हजार वर्गफुट जमीन पर बने इस मकान में पांच-पांच कमरे के दो फ्लैट हैं। इन दोनों फ्लैटों की दीवार को तोड़कर एक कर दिया गया है।
मालूम हो कि सरकारी अधिकारियों ने केजरीवाल को मुख्यमंत्री आवास की पेशकश की थी, लेकिन उन्होंने इससे इनकार करते हुए कहा था कि वह सरकारी बंगले में नहीं रहेंगे और न ही सुरक्षा लेंगे। लेकिन इसके बावजूद उन्हें सरकारी आवास और त्रिस्तरीय उच्च कोटि की सुरक्षा उपलब्ध कराई जा रही है।
Web Title:अब 10 कमरों के सरकारी फ्लैट में रहेंगे अरविंद केजरीवाल